દહેરાદૂનઃ આ વખતે કેદારનાથમાં તીર્થયાત્રીઓની સંખ્યાનાં તમામ જૂના રેકોર્ડ તૂટી શકે છે. કેદારનાથમાં અત્યાર સુધી લગભગ સાડા છ લાખ તીર્થયાત્રીઓ પહોંચી ચૂક્યાં છે. આવનારા દિવસમાં તીર્થયાત્રીઓની સંખ્યા વધવાનું અનુમાન છે. આ વર્ષે કપાટ બંદી સુધી કેદારનાથમાં ૧૦ લાખ તીર્થયાત્રીઓ પહોંચવાનો રેકોર્ડ બની શકે છે. એટલું જ નહીં આ ઉપરાંત ઓકટોબર મહિનાનાં અંતમાં કેદારનાથનાં કપાટ બંધ થતાં પહેલાં એક વાર ફરી વડાપ્રધાન પણ અહીં આવી શકે છે.